Document ID: 32006R0040

KOMISSION ASETUS (EY) N:o 40/2006,
annettu 10 päivänä tammikuuta 2006,
Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista annetun neuvoston asetuksen (ETY) N:o 4045/89 soveltamista koskevista yksityiskohtaisista säännöistä annetun asetuksen (EY) N:o 4/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta 21 päivänä joulukuuta 1989 annetun neuvoston asetuksen (ETY) N:o 4045/89 (1) ja erityisesti sen 19 artiklan,
sekä katsoo seuraavaa:
(1)
Asetuksessa (ETY) N:o 4045/89 edellytetään jäsenvaltioiden toimittavan komissiolle tiettyjä tiedonantoja. Komission asetuksessa (EY) N:o 4/2004 (2) säädetään kyseisten tiedonantojen muodon ja sisällön yhtenäistämisestä. Koska yhtenäistäminen helpottaa toimitettujen tietojen käyttöä ja sillä varmistetaan lähestymistavan yhdenmukaisuus, olisi annettava lisää tiedonantojen muotoa ja sisältöä koskevia yksityiskohtaisia sääntöjä.
(2)
Asetus (EY) N:o 4/2004 olisi sen vuoksi muutettava vastaavasti.
(3)
Tässä asetuksessa säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 4/2004 seuraavasti:
1)
Muutetaan 5 artikla seuraavasti:
a)
korvataan 1 kohta seuraavasti:
”1. Asetuksen (ETY) N:o 4045/89 9 artiklan 1 kohdassa tarkoitetussa vuosikertomuksessa on oltava yksityiskohtaiset tiedot kustakin tämän asetuksen liitteessä II olevassa I osassa luetellusta asetuksen (ETY) N:o 4045/89 soveltamista koskevasta näkökohdasta, ja siinä on oltava mainitun liitteen II osassa lueteltujen lomakemallien mukaiset yksityiskohtaiset tiedot.”
b)
korvataan 3 kohta seuraavasti:
”3. Asetuksen (ETY) N:o 4045/89 7 artiklan 2 kohdassa tarkoitettu yrityksiä koskeva luettelo on esitettävä tämän asetuksen liitteessä IV olevan lomakemallin mukaisesti, ja siinä on oltava toimenpiteitä koskevat tiedot 6 artiklan 3 kohdan mukaisesti.”
c)
lisätään 8 kohta seuraavasti:
”8. Asetuksen (ETY) N:o 4045/89 2 artiklan 2 kohdassa tarkoitettu riskianalyysi on esitettävä tämän asetuksen liitteessä IX olevan lomakemallin mukaisesti.”
2)
Korvataan 6 artikla seuraavasti:
”6 artikla
1. Edellä 5 artiklan 1-4 kohdan sekä 7 ja 8 kohdan mukaiset tiedot on toimitettava sähköisesti komission määrittelemässä muodossa.
2. Edellä 5 artiklan 5 ja 6 kohdan mukaisesti toimitettavat tiedot on toimitettava asiakirjoina tai sähköisesti lähettäjän ja vastaanottajan sopimassa muodossa. Edellä 5 artiklan 5 ja 6 kohdan mukaisen pyynnön tai vastauksen vastaanottoilmoitus on toimitettava lähettäjälle.
3. Asetuksen (ETY) N:o 4045/89 7 artiklan mukaisia toimenpiteitä koskevat tiedot on toimitettava sähköisesti komission asetuksen (EY) N:o 2390/1999 (3) liitteessä I ja liitteessä II olevassa 2 kohdassa sekä liitteessä III säädetyssä muodossa.
3)
Korvataan liite II tämän asetuksen liitteellä I.
4)
Korvataan liite III tämän asetuksen liitteellä II.
5)
Korvataan liite VIII tämän asetuksen liitteellä III.
6)
Lisätään uusi liite IX, jonka teksti on tämän asetuksen liitteenä IV.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä tammikuuta 2006.

Labels: 12
2
4
15